钦定古今图书集成/明伦汇编/闺媛典/第150卷 > 罗于阁妻刘氏
## 钦定古今图书集成/明伦汇编/闺媛典/第150卷 > 罗于阁妻刘氏

按《宿迁县志》：“刘氏，文学守之女。年二十，适庠生罗于
阁。不二年而阁亡，遗孤桧龄甫期月，孀姑周氏年七
十有八。族党佥为氏难之，氏誓死不二，含酸茹荼，泊
如也。事周以孝谨闻。后五载周没，氏举丧事尽力，若
不知其贫者。桧龄稍长，即令就外傅丸，熊画荻，董之
备至。年十九，补弟子员。氏年七十一，尚强饭，操作如”
常。诸孙四人，曾孙一人，皆森森玉立。人谓“节孝”之报。